Mae **diclofenac** yn gyffur sy'n perthyn i'r grŵp cyffur gwrthlid ansteroidol (NSAID), mae'n gyffur poen leddfol sy'n cael ei ddefnyddio i drin gwahanol fath o boenau megys spondylitis ymasiol, necrosis aseptig, poen cefn, ysgwydd wedi'i rewi, y meigryn, ac ati. Y fformiwla cemegol ar gyfer y cyffur hwn yw C₁₄H₁₁Cl₂NO₂.

Gwybodaeth gyffredinol
----------------------

O'i ddefnyddio mewn dos unigol mae gan diclofenac priodweddau poen leddfol sy'n debyg iawn i briodweddau paracetamol. Mae'n cael ei ddefnyddio i leddfu cur pen ysgafn i gymedrol, i leddfu poenau'n gysylltiedig â'r misglwyf a phoen sy'n gysylltiedig â chlefydau llidiol fel rhiwmatig a'r gwynegon. Mae hefyd yn cael ei ragnodi i drin ymosodiadau acíwt o'r gymalwst (gowt). Mae'n cael ei ddefnyddio hefyd ar ffurf diferion i'r llygaid er mwyn trin llid ar y llygaid.

Mae'n cael ei ragnodi weithiau mewn paratoad cyfunol gyda misoprostol. Mae misoprostol yn cael ei ddefnyddio i atal wlserau dwodenwm, sef un o sgil effeithiau diclofenac.

Dosbarthiad masnachol
---------------------

Yn y DU mae diclofenac ar gael trwy bresgripsiwn yn unig. Mae'n cael ei ddosbarthu o dan yr enwau brand *Defenac, Dicloflex, Diclomax SR, Dyloject* (darpariaeth ar gyfer pigiad), *Motifene, Rhumalgan a Volterol*

Sgil effeithiau
---------------

### Cyffredin

* Dŵr poeth / llosg cylla
* Pwys cyfog / chwydu

### Llai cyffredin

* Cur pen
* Pendro
* Chwyddo'r coesau a neu'r traed
* Tewychu
* Trafferth anadlu
* Brech / cosi
* Gwaedu wrth ymgarthu / carthion wedi eu duo gan gynnwys gwaed

### Rhagofalon arbennig

* Cleifion efo problemau iau neu aren hirdymor
* Cleifion efo anhwylderau gwaedu
* Yn byw gyda wlserau dwodenwm
* Yn byw gyda porffyria
* Alergedd i aspirin a chyffuriau gwrthlid ansteroidol eraill
* Asthma
* Problemau'r galon
* Pwysedd gwaed uchel

### Beichiogrwydd

Gall y cyffur achosi problemau'r galon i'r baban yn y groth ac achosi problemau wrth esgor o'i ddefnyddio yn ystod y tri mis olaf o feichiogrwydd. Mae ychydig bach o'r cyffur yn gallu treiddio i laeth y bron ond mae effeithiau andwyol i'r baban sy'n sugno yn annhebygol.

### Gyrru a gwaith peryglus

Gan fod y cyffur yn gallu achosi pendro, madrondod a dryswch dylid ymatal rhag gyrru / gwneud gwaith peryglus am ychydig ddyddiau hyd wybod effaith y cyffur arnoch.

### Alcohol

Dylid ymatal rhag diodydd cadarn wrth ddefnyddio diclofenac oherwydd y perygl cynyddol o gael gwaedlif yn yr ystumog

Defnydd meddygol
----------------

Fe'i rhoddir fel triniaeth ar gyfer gwahanol gyflyrau meddygol, gan gynnwys:

- poen
 - crydcymalau gwynegol
 - Osteoarthritis
 - sbondylitis asiol
 - crydcymalau gwynegol ieuengaidd
 - caleden
 - llid
 - Cur pen eithafol
 - cymalwst
 - cymalwst
 - Gwynegon

Enwau
-----

Caiff cyffuriau eu hadnabod gan amryw o enwau gwahanol yn aml. Enw cemegol y cyffur hen yw Dicloffenac, ond rhoddir enwau masnachol a brand iddo hefyd, gan gynnwys;

Cyfeiriadau
-----------

1. ↑  BMA New Guide to Medicine & Drugs; BMA 2015 ISBN 0241183413
2. ↑  *Diclofenac* adalwyd 14 Ionawr, 2018
3. ↑  Pubchem. "Dicloffenac". *pubchem.ncbi.nlm.nih.gov* (yn Saesneg). Cyrchwyd 2018-02-28.
4. ↑  The National Institute for Health and Care Excellence *DICLOFENAC SODIUM* adalwyd 14 Ionawr 2018

  


|  |
| --- |
| **Cyngor meddygol** |
| *Sgrifennir tudalennau Wicipedia ar bwnc **iechyd** er mwyn rhoi gwybodaeth sylfaenol, ond allen nhw ddim rhoi'r manylion sydd gan arbenigwyr i chi. Mae llawer o bobl yn cyfrannu gwybodaeth i Wicipedia. Er bod y mwyafrif ohonynt yn ceisio osgoi gwallau, nid ydynt i gyd yn arbenigwyr ac felly mae'n bosib bod peth o'r wybodaeth a gynhwysir ar y ddalen hon yn anghyflawn neu'n anghywir.*
***Am wybodaeth lawn neu driniaeth ar gyfer afiechyd, cysylltwch â'ch meddyg neu ag arbenigwr cymwys arall!*** |